cyanic-selkie/wikianc huggingface dataset:
Luettelo K. J. Ståhlbergin kyydityksestä tuomituista
Jukka Janné
Asentaja (ajankohdan kielellä monttööri) ja Etsivässä keskuspoliisissakin toiminut Jukka Janné johti "Valvojain kerho" -nimellä rekisteröityä "kurinpidollista yhdistystä", joka Siltalan mukaan oli Helsingin Rintamamiesyhdistyksen muodostaman "Helsingin iskujoukon" perillinen, Helsingin II iskujoukko. Kyydityksen toimeenpanijaksi hänet käski Mikko Jaskari. Kyydityksen aikana hän johti kyyditsijöitä ja ajoi autoa. Kyydityksen päätyttyä Joensuussa hän jäi viimeisenä Ståhlbergien seuraan käskettyään muiden kyyditsijöiden poistua. Jannén tuomioksi tuli korkeimmassa oikeudessa vuosi kuritushuonetta.
Kaarlo Eino Olin
Kaarlo Eino Olin oli Valtion lentokonetehtaan aputyömies. Kyydityksen aikana Olin istui kuljettaja Jannén vieressä ja toimi kartanlukijana. Ståhlberg tunnisti hänet Joensuussa Olinin pyrkiessä samaan junaan Ståhlbergien kanssa. Hänen tuomionsa oli vuosi ehdollista vankeutta.
Erkki Varoma
Erkki Varoma toimi kyydityksen aikaan piirtäjänä Valtion lentokonetehtaalla. Kyyditysautossa hän istui Ståhlbergien vieressä takaistuimella. Hänen isänsä, vakuutustarkastaja Ilkka Varoma kuului Helsingin suojeluskunnan ikämiespataljoonan esikuntaan ja oli asemansa puolesta tietoinen niistä kyydityksistä, joissa oli mukana vapaussodan rintamamiesten liiton Helsingin osaston jäseniä. Ståhlberg tunnisti Erkki Varoman Joensuussa hänen pyrkiessään samaan junaan Ståhlbergien kanssa. Varoma kuoli tutkintovankeudessa. Aktivisti-lehti nimesi hänet yhdeksi kyydittämänsä Ståhlbergin "uhreista". Varoma sai alemmissa oikeusasteissa ehdollisen tuomion, jonka korkein oikeus poisti kuoleman takia.
Sven Fjalar Semenius
Sven Fjalar Semenius oli Valtion lentokonetehtaan harjoittelija. Kyydityksen aikana hän poistui autosta Tuusulassa tilanahtauden takia. Hänet tuomittiin korkeimmassa oikeudessa kahdeksan kuukauden ehdolliseen vankeuteen.
Råneån piiri
Råneån piiri sijaitsee Luulajan kunnassa Ruotsissa. Sen väkiluku on.
Aiheesta muualla
thumb|left|Luulajan kunnan piirit
Malesian Grand Prix 2014
Malesian Grand Prix 2014 on Formula 1 -sarjan toinen osakilpailu kaudella 2014. Kilpailu ajetaan Sepang International Circuitin radalla. Se on toinen kilpailu 1,6 litraisilla V6-turbomoottoreilla.
Aika-ajot
Kauden 2014 toiset aika-ajot ajettiin sateisissa oloissa. Ensimmäisen osion alku viivästyi 50 minuuttia ennen kuin rata oli ajokunnossa. Paalupaikalle ajoi Mercedeksen Lewis Hamilton. Toiseen ruutuun ajoi Red Bullin Sebastian Vettel ja Mercedeksen Nico Rosberg kolmanteen.
Ferrarin Kimi Räikkönen oli aika-ajojen kuudes. Williamsin Valtteri Bottas ajoi 15. sijalle, mutta sai kolmen lähtöruudun rangaistuksen Daniel Ricciardon estelemisestä ja sen vuoksi putosi lähtöruudukossa sijalle 18.
Kilpailu
Kilpailun voittoon ajoi Lewis Hamilton, joka saavutti kauden ensimmäisen hattutemppunsa. Toiseksi ajoi Nico Rosberg ja kolmanneksi Sebastian Vettel. Valtteri Bottas ajoi sijalle 7:n. Kimi Räikkönen ylsi 12:nneksi.
Ludvig Fabritius (diplomaatti)
Ludvig Fabritius (11. syyskuuta 1648 – 17. lokakuuta 1729) oli ruotsalainen diplomaatti. Fabritius johti kolmea ruotsalaista diplomaattista lähetystöä safavidien Persiaan vuosina 1679–1680, 1683–1684 ja 1697–1700. Tavoitteena oli luoda kauppayhteyksiä Persiaan ja ohjata silkkikauppaa Ruotsin hallitsemaan Narvan satamaan. Suuri Pohjan sota vuonna 1701 teki kuitenkin yritykset tyhjäksi.
Nuoruus ja sotilasura
Ludvig Fabritius syntyi nykyisessä Brasiliassa 11. syyskuuta 1648. Hänen vanhempansa olivat lähtöisin Alankomaista. Vuonna 1660 tai 1661 Fabritius muutti isäpuolensa kanssa Moskovan Venäjän keisarikuntaan ja aloitti uran upseerina Venäjän armeijassa. Vuonna 1670 hän joutui vangiksi taisteltuaan Stenka Razinin johtamia kasakkoja vastaan. Kolmen kuukauden vankeuden jälkeen hänen onnistui paeta kasakkoja, mutta hän joutui puolestaan tataarien orjuuttamaksi. Tataarien käsistä päästyään hän päätyi safavidien hallitsemaan Persiaan osana hollantilaisten pakolaisten joukkoa. Persiassa hänelle tarjottiin töitä Hollannin Itä-Intian kauppakomppaniassa, mutta sen sijaan hän palasi Venäjälle vuonna 1672. Sittemmin hän erosi Venäjän armeijasta ja muutti Ruotsiin, jossa hän aloitti uransa diplomaattina.
Diplomaatina
Persian hallitsijat olivat näihin aikoihin avaamassa kauppaa Eurooppaan. Venäjä oli antanut Persian armenialaisille kauppiaille luvan käydä kauppaa Eurooppaan Venäjän läpi. Tavallisesti tämä kauppa liikkui Moskovasta Arkangelin satamaan. Ruotsi kaavaili hallitsemansa Narvan kehittämistä Arkangelin kilpailijaksi. Tätä varten kuningas Kaarle XI asetti vuonna 1678 Persiaan lähetystön, jonka tarkoituksena oli solmia diplomaattisuhteet safavidien kanssa. Lähetystön johtoon asetettiin Fabritius, joka ilmeisesti armenialaisten kauppiaiden tuella myös kustansi lähetystön matkan.
Ensimmäinen matka
thumb|[[Sulaiman I hovissaan.]] Fabritiuksen ensimmäisestä matkasta Persiaan tiedetään suhteellisen vähän. Mahdollisesti hän saapui Isfahaniin vuonna 1680, jossa hänet otettiin vastaan kuitenkin vasta seuraavana vuonna. Persian hallitsija Sulaiman I suostui persialaisen silkinvientiin Venäjän ja Narvan kautta, mutta vain jos armenialaiset kauppiaat tähän suostuisivat. Fabritius tarjosi puolestaan matkustuslupaa Ruotsiin persialaisille kauppiaille ja kahden vuoden vapautusta tulleista. Sulaimanin lopullisessa virallisessa vastauksessa ei lopulta mainittu kauppa-asioita ollenkaan, mutta hän kiitti ruotsalaista lähetystöä saapumisesta. Isfahanin armenialaiset Uudessa-Julfassa olivat innokkaampia. He olivat halukkaita kokeilemaan kauppareittiä Novgorodista Narvaan, ja joukko kauppiaita liittyi Fabritiuksen lähetystön paluumatkalle. Fabritius saapui takaisin Ruotsiin vuonna 1682.
Toinen matka
Kaarle XI alkoi valmistella toista lähetystöä nopeasti ensimmäisen takaisinpaluun jälkeen. Toisen lähetystön vaiheet tunnetaan ensimmäistä yksityiskohtaisemmin. Fabritius kirjoitti niitä ylös itse, minkä lisäksi tapahtumista kirjoitti lähetystön sihteeri Engelbert Kaempfer. Toinen lähetystö lähti matkaan huhtikuussa 1683 ja se saapui Isfahaniin maaliskuussa 1684. Sulaiman otti heidät vastaan heinäkuun lopulla. Lähetystö esitti erilaisia kaupankäyntiin liittyneitä ehdotuksia, mutta safavideille tarjottiin myös mahdollisuutta liittyä Osmanien valtakunnan vastaisen Pyhän liigan liittoumaan. Puheena saattoi olla myös Ruotsin kuninkaan tarjous lähettää sotilaita Persiaan, mutta Kaempfer ja Fabritius kirjoittavat asiasta eri tavoin. Sulaiman kieltäytyi joka tapauksessa liitosta ilmeisesti tajuten oman armeijansa heikkouden osmaneihin nähden. Persialaiset olivat kiinnostuneempia kaupankäynnistä, sillä Persianlahdella kauppaa hankaloittivat hollantilaiset. Fabritiuksen palatessa toiselta matkaltaan vuonna 1684 mukana oli jälleen lähetystö armenialaisia kauppiaita Persiasta. Kauppareitti Narvan kautta avautui viimein toisen lähetystön työn tuloksena 1680-luvulla.
Kolmas matka
Toisen lähetystön paluun jälkeen Kaarle XI valmisteli jo kolmatta lähetystöä. Tarkoituksena oli etenkin markkinoida Narvan etuja kauppareittinä. Narva olikin jo kasvanut Arkangelin merkittäväksi kilpailijaksi. Fabritiuksen tulisi lisäksi saada oikeuksia ruotsalaisille kauppiaille Persiassa. Kaarle XI kuoli vain hieman ennen kolmannen lähetystön lähtöä ja Fabritius sai tehtäväksi myös ilmoittaa Ruotsin vallanvaihdosta. Kolmas lähetystö tunnetaan jälleen huonosti. Fabritius lähti Tukholmasta toukokuussa 1697 ja saapui Isfahaniin 8. marraskuuta 1698. Persiassa hallitsi tuolloin uusi šaahi Sultan Husain. Fabritius toteutti Kaarle XI:n pyynnöt mutta pyysi myös persialaisia lähettämään oman lähetystönsä Ruotsiin. Lähetystön saavutukset jäivät ilmeisesti vähäisiksi ja Fabritius lähti paluumatkalle keväällä 1699 ja saapui Tukholmaan 26. toukokuuta 1700. Ruotsi ja Venäjä olivat tällä välin alkaneet kiistellä keskenään ja vuonna 1701 puhkesi Suuri Pohjan sota. Sota taas teki tyhjiksi pyrkimykset perustaa kauppayhteyksiä Ruotsin ja Persian välille.
Fabritius kuoli Tukholmassa 17. lokakuuta 1729.
Beriberi
Beriberi on selkeästi oireileva B1-vitamiinien puutossairaus. Se voi ilmetä kaiken ikäisillä, tappaa hoitamattomana ja paranee tiamiinilla, benfotiamiinilla, allitiamiinilla tai muilla B1-johdannaisilla.
Beriberin oireet kohdistuvat pääosin hermostoon ja lihaksiin. Näitä oireita ovat usein jaloista alkavat poikkeavat ihotuntemukset (mm. kivut ja tunnottomuus), ataksia, lihaskato ja hermoperäinen halvaantuminen. Nämä johtavat lopulta liikkumiskyvyttömyyteen. Vaihtoehtoisesti ilmenee sydämen vajaatoimintaa ja tähän liittyvää raajojen turvotusta, huimausta, matalaa verenpainetta ja hengenahdistusta. Nämä johtavat esimerkiksi keuhkoödeemaan. Tämä on mahdollinen kuolinsyy beriberiin, kuten on myös sydänhalvaus. Hermo/lihas- ja sydänoireet voivat ilmetä sekamuotoisina. Oireet pahenevat hitaasti, mutta harvoin voi myös ilmetä äkkikuolema, johon liittyy asidoosi ja verenkiertoshokki.
Beriberin syy on liian vähäinen B1-vitamiinien saanti ruuista, kasvanut B1-tarve tai niiden imeytymishäiriö.
Beriberitapauksia ei nykyään juuri ilmene missään maissa. Vain tietyissä maissa sitä voidaan pitää jossain määrin kansanterveysongelmana. Merkittäviä beriberin ilmenemisalueita ovat tietyt Kaakkois-Aasian, Pohjois-Aasian ja Länsi-Afrikan maat. Se on yleisin köyhissä maissa ja maissa, joissa syödään yksipuolisesti tiamiiniköyhiä ruokia, kuten valkoista riisiä tai maniokkia.
Nimen alkuperä
Sanan beriberi alkuperä on tuntematon. Sen on esitetty olevan peräisin muun muassa malaijin, sinhalin, hindin tai arabian kielestä. Sen on ehdotettu tarkoittavan muun muassa joko heikkoutta, merimiestä, nopeaa hengitystä, turvotusta tai jopa lammasta. Eräs varhaisimpia mainintoja sanasta beriberi on portugalilaisen historioitsijan Diogo do Couton kirjoituksissa vuodelta 1568. Hän kuitenkin kutsui tautia nimellä berbere. Ennen nimen beriberi yleistymistä, sitä kutsuttiin Japanissa nimellä kakke. Tämä päätyi japanin kieleen 500- tai 700-lukujen välissä. Kiinalaisessa lääketieteessä käytetystä sanasta jiao qi (腳氣). Tässä qi merkitsi käsitettä qi ja jiao ilmeisesti jalkaterää tai jotain muuta polvien alapuolista jalan osaa. Jiao qi on ainakin jo 300-luvulla Kiinassa käytetty nimi jalkojen lihasheikkoutta ja muita oireita aiheuttavalle sairaudelle, joka oli ehkä beriberi.
Oireet
Beriberi voidaan jakaa oireiden perusteella ainakin viiteen eri tyyppiin:
Shoshin beriberi on harvinainen. Sitä edeltävät märän beriberin oireet. Nämä kuitenkin pahenevat yllättäen, jolloin ilmenee märästä beriberistä osin poikkeavia oireita, jotka voivat johtaa äkkikuolemaan. Shoshin beriberissä useimmat suonet laajenevat ja verenpaine laskee verrattain nopeasti. Tällöin voi ilmetä verenkiertoshokki, maitohappoasidoosi ja useiden elinten toiminnan lakkaaminen.
Imeväisten beriberiä ilmenee esimerkiksi rintaruokinnassa olevilla vauvoilla, joiden äidit potevat tiamiinipuutosta. Vauvoilla ilmenee lähes aina ensin infektioita. Nämä aiheuttavat keuhkokuumetta, ripulia ja ihon bakteeritulehduksia (selluliittia). Muut oireet riippuvat osin iästä. Infektioiden jälkeen voi ilmetä ruokahaluttomuutta, kehonpainon laskua ja ummetusta muutaman päivän ajan. Itkusta voi lakata kuulumasta ääni kurkunpään halvauksen takia. Sitten ilmenee hengenahdistusta, kuumetta, syanoosia, oksentelua, syketiheyden kasvua, hepatomegaliaa, aukileen esiin työntymistä, kouristuksia ja metabolinen asidoosi. Lopulta esimerkiksi sydän pysähtyy. Imeväisten beriberin taas parantuessa siitä voi jäädä pysyviä älykkyyttä ja liikkumista heikentäviä vaurioita. Vakavimmillaan on ilmennyt muun muassa mikrokefaliaa, eteis-kammiokatkoksia (sydämen johtumishäiriö), kuulovaurioita ja epilepsiaa.
Syyt
Beriberi johtuu tiamiinin tai muiden B1-vitamiinien liian pienestä saannista suhteessa tarpeeseen. Syy tähän voi olla liian vähäinen tiamiinin saanti ruuasta. Näin voi käydä eritoten syötäessä yksipuolisesti tiamiiniköyhiä ruokia, kuten valkoista riisiä tai maniokkia. Beriberi ilmenee tyypillisimmin noin 12 viikossa puutteelliseen ruokavalion aloittamisesta. Lyhyimmillään ensioreiden ilmenemisessä kestää alle 2 viikkoa ja tämä riippuu kehon B1-varannoista.
Tiamiinin imeytyminen voi olla heikentynyt. Joissakin ruuissa on tiamiinia hajottavia tiaminaasientsyymeitä. Näitä entsyymeitä on paljon esimerkiksi joissakin raaoissa kaloissa ja Anaphe venata -toukissa. Tällaisten kalojen ja toukkien syönti raakana altistaa beriberille, mutta ruuanlaiton kuumennuksessa tiaminaasit hajoavat. Muita imeytymistä heikentäviä tai tiamiinia kehosta poistavia beriberille altistavia tekijöitä ovat muun muassa ripuli, diureettien käyttö ja hemodialyysi.
Tiamiinin tarve voi myös kasvaa, jolloin aiemmin riittävä saanti ei kata tarvetta. Esimerkkejä tästä ovat raskaus, imettäminen, HIV-infektio, muut infektiot, raskas liikunta, hiilihydraattien runsas saanti (B1 on osa hiilihydraattien aineenvaihduntaa). Etanoli lisää tiamiinin tarvetta vähentäen myös tiamiinin imeytymistä. Siksi beriberiä on ilmennyt alkoholisteilla, mutta lähinnä Wernicken enkefalopatian muodossa.
Hoito
Lievää puutosta poteville aikuisille voidaan antaa joka vuorokausi 10 milligramman (mg/vrk) nielty kerta-annos tiamiinia ensimmäisen viikon aikana ja sitten nieltyjä 3–5 mg/vrk annoksia ainakin seuraavan 6 viikon ajan.
Beriberin takia sydämen vajaatoimintaa tai muita vakavia oireita poteville vauvoille annetaan suonensisäisenä hitaana tiputuksena 25–50 mg tiamiinia. Tämän jälkeen ensimmäisen viikon aikana annetaan päivittäin 10 mg tiamiinia lihaspistoksin. Sitten nieltyjä 3–5 mg/vrk annoksia ainakin seuraavan 6 viikon ajan.
Vakavasti sairaille beriberiä poteville aikuisille voidaan antaa hitaasti suonensisäisenä tiputuksena 50–100 mg tiamiinia. Tämän jälkeen annetaan tiamiinia lihaspistoksin ja niellyin annoksin samalla tapaa kuin vauvoille.
Muita oireita ja liitännäissairauksia tulee hoitaa asianmukaisesti. Esimerkiksi bakteeri-infektioihin voidaan antaa antibiootteja.
Beriberi paranee lähes täysin, jos sitä poteva saa tarpeeksi tiamiinia tai muita B1-vitamiinitoimintoisia aineita. Poikkeuksena ovat kuitenkin vauvana beriberiä poteneet, joille voi jäädä pysyviä kehityshäiriöitä.
Yleisyys
Vaikka beriberi ei puutostautina tule koskaan lopullisesti katoamaan, ei tautitapauksia nykyään ilmene juuri missään maissa. Vain joissain maissa beriberiä voidaan pitää kansanterveysongelmana. Vuoden 2018 arvion mukaan beriberi on yleisin Kaakkois-Aasiassa, Pohjois-Aasiassa ja Länsi-Afrikassa. Esimerkkejä maista, joissa on ilmennyt viime vuosikymmeninä väestöön suhteutettuna useita beriberitapauksia, ovat muun muassa Laos, Myanmar, Kambodža, Angola, Kiribati ja Kuuba. Laajempia beriberitapauksia on yleensä ilmennyt muun muassa vankiloissa, sairaaloissa, pakolaisleireillä ja sota-alueilla.
Beriberi on eritoten 1870- ja 1930-lukujen välissä ollut laaja ongelma Kaakkois-Aasian maissa, kuten Japanissa, Filippiineillä, Malesiassa, Singaporessa ja Kiinassa. Esimerkiksi 1895–1904 Kiinassa ilmeni yli 10 miljoonaa beriberitapausta.
Duster Bennett
Anthony "Duster" Bennett (23. syyskuuta 1946 – 26. maaliskuuta 1976) oli brittiläinen blues-laulaja ja muusikko. Hänen soittimensa olivat huuliharppu ja kitara.
Vuonna 1967 hän sai ensimmäisten joukossa kiinnityksen Blue Horizon -levymerkille, jonka Mike Vernon perusti brittiläisen blues-aallon myötä.
Bennett vaikutti Lontoossa ja sen ympäristössä, ja vuonna 1968 hyvän vastaanoton saaneella esikoisalbumillaan Smiling Like I'm Happy hän esiintyi lähinnä yhden miehen orkesterina soittaen bassorumpua, huuliharppua ja vuosimallia 1952 olevaa Gibson Les Paul Gold Top -kitaraa, jonka hän oli saanut Peter Greeniltä. Albumilla oli kuitenkin mukana myös Bennettin tyttöystävä Stella Sutton ja alkuperäinen Fleetwood Mac kolmella raidalla. Bennett oli suosittu paikallisissa blues-klubeissa aina vuonna 1976 tapahtuneeseen tapaturmaiseen kuolemaansa saakka. Hänen soitto- ja levytyskumppaneitaan olivat muun muassa Top Topham, John McVie, Mick Fleetwood, Jeremy Spencer, Alexis Korner, Pete Wingfield, Peter Frampton, Nicky Hopkins, John Mayall, Chicken Shack, Champion Jack Dupree, B.B. King, The Yardbirds ja Memphis Slim.
Ura ja musiikkityyli
Bennett syntyi Keski-Walesin Powysin Welshpoolissa. 1960-luvun lopulla hän vaikutti Kingston-upon-Thamesin ja Guildfordin taidekoulujen musiikkipiireissä. Hänen ohjelmistoonsa kuului sekä omia sävellyksiä että Jimmy Reedin tyylisiä blues-standardeja. Muiden brittiläisten blues-muusikoiden tapaan hän sai vaikutteita yhdysvaltalaisilta bluesin pioneereilta, kuten Blind Willie Johnson, Sonny Boy Williamson, Sonny Terry, Blind Boy Fuller, Slim Harpo, Juke Boy Bonner ja Magic Sam.
Soittokumppaneina olivat usein Peter Green ja Top Topham. 1960-luvun alkupuolella hän toimi sessiomuusikkona soittaen huuliharppua. Vuosien 1968 ja 1970 välillä hän oli soittolistalla John Peelin radio-ohjelmassa Top Gear, teki kiertueita ja lopulta liittyi John Mayallin Bluesbreakers-yhtyeeseen sekä sen jäsenenä että sooloesiintyjänä, kun Mayall oli kiertueella Yhdysvalloissa vuonna 1970. 1970-luvulla Bennett siirtyi lähemmäs suuren yleisön musiikkimakua.
Hän pääsi parempiin tuotanto-olosuhteisiin Mickie Mostin RAK-levymerkille. Vuonna 1974 julkaistu single Comin' Home / "Pretty Little Thing" (RAK 177) oli erään arvion mukaan jopa vuoden parhaita singlejä. Bennett oli kehittynyt laulajana Rod Stewartin suuntaan ja tämän Bennettin itsensä tekemän hitaan blues-balladin sovitus on huippuluokkaa. Sovittaja on Pip Williams ja tuottaja Phil Wainman, joka oli tunnettu Sweetin yhteydestä.
Bennettin musiikki oli country bluesia ja satunnaisesti gospelia, mutta hänen viimeinen albuminsa Fingertips (1975) poikkeaa aikaisemmista levyistä ja siinä on vaikutteita soulista ja funkista. Bennett levytti kolme albumia ja joukon singlejä Blue Horizon -levymerkille. Bright Lights levytettiin konsertissa Gin Mill Clubilla. Bennettin kappaleesta "Jumping at Shadows" tekivät myöhemmin cover-versiot Fleetwood Mac ja vuonna 1992 Gary Moore albumillaan After Hours. Yritykset saada laajempi yleisö Mickie Mostin avustuksella eivät onnistuneet. Vuosiin hänestä ei levyillä kuultu juuri muuta kuin live- ja kotiäänityksiä Indigo-levymerkillä. Viimein vuonna 2005 julkaistiin Complete Blue Horizon Sessions.
Kuolema
Esiinnyttyään Stokessa Memphis Slimin kanssa Bennett oli aamuyöllä 26. maaliskuuta 1976 ajamassa kotiinsa Ford Transit -merkkisellä pakettiautolla Warwickshiressä, kun hän ilmeisesti nukahti rattiin. Tämän seurauksena Transit törmäsi kuorma-autoon ja Bennett sai surmansa. Hän oli kolarin sattuessa vain kahden mailin päässä Tamworthin kodistaan. Hän oli kuollessaan 29-vuotias, ja häneltä jäi vaimo ja kolme lasta.
Duster oli vähän aikaisemmin palannut laajalta kiertuematkalta Australiasta, ja sitä ennen hän oli kiertänyt Yhdysvalloissa Bad Companyn kanssa. Hänen oli tarkoitus mennä Alvin Leen studioon huhtikuussa 1976 viimeistelläkseen uuden albuminsa. Äänityksiä oli jo tehty 18 kuukauden aikana.
Suru-uutisen kuultuaan useat tunnetut artistit olivat lupautuneet hyväntekeväisyyskonserttiin Bennettin perheen hyväksi: Steve Marriott, Jimmy Page, Alvin Lee ja Alexis Korner.
Best Western
oikea|308x308px thumb|300px|Best Western -hotelli [[Ludwigshafenissa Saksassa.]]
Best Western on yksityisten ja riippumattomien hotellien vuonna 1946 perustama kansainvälinen hotelliketju. Best Western International vastaa Best Western -brändistä ja ohjelmista. Best Western Hotels Finland, Baltic States and Poland on Best Western Internationalin maatoimisto, joka vastaa Best Western -brändistä, ohjelmista ja uushotellihankinnasta Suomessa, Baltiassa ja Puolassa.
Best Western -hotelleja on 100 maassa yli 4 000. Hotelleilla on yhteiset laatu-, myynti- ja markkinointiohjelmat sekä varaus- ja asiakaspalveluohjelmat. Ketjun hotellivalikoima on laaja parinkymmenen huoneen hotellista yli 400 huoneen hotelleihin. Best Western -hotellit säilyttävät hallinnollisen riippumattomuuden ketjuun liittyessään. Hotellit vastaavat itse mm. hankinnoista ja henkilöstön palkkaamisesta.
Best Western -hotelleita on kolmessa hintaluokassa: Best Western, Best Western Plus ja Best Western Premier.
Vuonna 2014 Best Western oli 314 318 huoneellaan huonemäärältään maailman 8. suurin hotelliyritys.
Viitapihlaja-angervo
Viitapihlaja-angervo (Sorbaria sorbifolia) on ruusukasvien (Rosaceae) heimoon, pihlaja-angervojen (Sorbaria) sukuun kuuluva kasvilaji. Se on kotoisin keskisestä ja itäisestä Aasiasta, mutta sitä kasvatetaan yleisesti koristekasvina.
Viitapihlaja-angervoa kasvatetaan yleisesti koristepensaana. Se sopii täyteen auringon valoon, multavalle sekä hyvin vettä läpäisevälle kasvupaikalle. Viitapihlaja-angervo saattaa levitä voimakkaasti juurivesojen kautta. Suomessa viitapihlaja-angervoa tavataan puutarhakarkulaisena monin paikoin ympäri maata, harvinaisimmin Lapissa. Paikoittaisesti Etelä- ja Keski-Suomessa viitapihlaja-angervo on jo melko yleinen.
Pokémon GO
thumb|Pokémon GOn pelaajia Järvenperän kartanolla [[Espoossa.]] Pokémon GO on ilmaiseksi pelattavissa oleva lisätyn todellisuuden mobiilipeli, jonka on kehittänyt Niantic. Se julkaistiin heinäkuussa 2016 Android- ja iOS-käyttöjärjestelmille aluksi Yhdysvalloissa, Australiassa, Uudessa-Seelannissa ja myöhemmin laajasti Euroopassa sekä muutamassa muussa maassa. Pelissä pelaaja voi pyydystää ja kouluttaa virtuaalisia Pokémon-hahmoja sekä taistella niitä vastaan. Pokémonit esiintyvät eri paikoissa oikeassa maailmassa, ja pelaajan liikkuessa paikasta toiseen hänen puhelimensa värisee pokémonin läheisyydessä. Pokémonit pyydystetään puhelimen kameran avulla poké-palloon.
Peli sai hyvän vastaanoton, ja se nousi Yhdysvalloissa App Storen kärkeen ja säilytti ykköspaikkansa 74 päivän ajan, kunnes Supercellin Clash Royale -peli sivuutti sen.
Nintendon kurssi nousi Tokion pörssissä kahden pörssipäivän aikana 36 prosenttia ja yrityksen markkina-arvo noin 6,4 miljardia dollaria. Financial Timesin mukaan peli ei välttämättä tuota paljoa, mutta sijoittajat näkevät paljon potentiaalia Nintendolle mobiilijulkaisuissa.
Nintendo omistaa Pokémon-hahmoja lisensoivasta The Pokémon Companysta 33 prosenttia ja myös osuuden Nianticista.
Peli on säilyttänyt suosionsa hyvin; vuoden 2021 alkupuolella se oli maailman neljänneksi tuottoisin mobiilipeli, joka oli tuottanut 651 miljoonaa dollaria viiden kuukauden ajanjaksolla.
Pelaaminen
thumb|left|upright|Pelaaja yrittää pyydystää [[Meowth’n poképallolla lisätty todellisuus -tilassa.]]
Liikkuminen pelissä
Pelaaja luo pelin alussa itselleen avatar-hahmon, jolle hän voi valita mieleisensä ulkoasun. Hahmon valinnan jälkeen pelaaja voi valita itselleen aloituspokémonin. Hahmo näkyy kartalla pelaajan sen hetkisessä sijainnissa sekä pelaajan profiilisivulla. Lisäksi jos pelaaja hallitsee jotakin pokémon-salia, muut pelaajat näkevät hänen hahmonsa siellä. Ympäristön kiinnekohdissa sijaitsee myös PokéStop-paikkoja, joista pelaaja voi saada poképalloja ja muita esineitä. Jos pelaaja asettaa PokéStopille houkuttelumoduulin (engl. Lure module), myös muut pelaajat näkevät sen kartalla.
Pokémonien pyydystäminen
Pokémon GOssa pelaajan ei tarvitse taistella Pokémoneja vastaan pyydystääkseen niitä. Kun pokémon on pelaajan lähellä, se ilmestyy pelikartalle. Silloin pelaaja voi painaa hahmoa, jolloin peli siirtyy nappaustilaan ja pelaaja voi yrittää pyydystää pokémonin pyyhkäisemällä poképallon hahmoa kohti. Jos pyydystys onnistuu, pokémon siirtyy pelaajan omistukseen.
Pyydystämisen onnistumiseen vaikuttavat oikea voimankäyttö, ajoitus ja poképallon tyyppi. Pyydystämisestä saa palkinnoksi kahta eri pelinsisäistä valuuttaa: tähtipölyä ja makeisia. Niillä voi kasvattaa pokémonien taisteluvoimaa, CP), mutta vain makeisia tarvitaan pokémonin kehittämiseen seuraavalle kehityspuun tasolle. Poképallon heittämistäkin voi harjoitella; kierrepallon osaamiseen ja Excellent-heiton onnistumiseen vaaditaan enemmän taitoa, mutta tämä auttaa Pokémonin nappaamista. Pokémon voi myös karata, jolloin hahmo ei siirry pelaajan omistukseen.
Pelaaja voi saada avukseen Silver Pinap-, Golden Razz-, Razz-, Pinap- ja Nanab-marjoja sekä muita nappaamista auttavia esineitä. Razz-marjan avulla pokémonin pyydystäminen muuttuu helpommaksi. Jos pokémon karkaa poképallosta, käyttöön asetetun marjan vaikutus katoaa. Pinap-marjan avulla pokémonin pyydystäminen tuottaa kaksinkertaisen määrän karkkia, jota tarvitaan pokemonin kehittämiseen seuraavalle evoluutiotasolle. Nanab-marjan avulla pokémonit pysyvät pyydystämistilanteessa paikallaan, mikä helpottaa poképallolla osumista. Houkuttimella pelaaja voi lisätä lähiympäristössä ilmestyvien pokémonien määrää 30 minuutin ajaksi. Houkutin vaikuttaa vain sen käyttöönottajaan itseensä.
Kokemuspisteiden (XP) kerääminen
Pelaaja saa kokemuspisteitä seuraavista pelinsisäisistä tapahtumista: PokéStop-käynnit, pokémonien kerääminen, salitaisteluiden voittaminen, pokémon-munien hauduttaminen ja pokémonin kehittäminen seuraavalle kehitystasolle. Pisteiden avulla pelaaja nousee seuraavalle tasolle ja saa palkintoja kehittymisestä. Kun pelaaja pääsee tasolle viisi, hän voi taistella pokémon-saleilla ja liittyä yhteen kolmesta joukkueesta (Valor, Mystic ja Instinct), jotka ovat laajempia pelaajien ryhmittymiä Pokémon GOn maailmassa. Jos pelaaja tulee toisen ryhmittymän hallinnoimalle salille, hän voi haastaa salin pokémonit taisteluun. Taistelun voittaminen laskee pokémonin elinvoimaa salilla. Kun kaikkien salin pokémonien elinvoima on nollassa, sali siirtyy pelaajan haltuun ja hän voi jättää salille yhden pokémoneistaan puolustamaan sitä. Aiemmin ryhmittymä pystyi kehittämään salin arvoa taistelemalla hallitsemansa salin johtajaa vastaan, mutta päivityksen myötä tämä ominaisuus poistettiin. Nykyisin oman joukkueen hallitsemaa salia voi puolustaa syöttämällä salilla oleville pokémoneille marjoja.
Pokémonien munia voi saada PokéStopeilta. Ne avautuvat, kun niiden hautomisen aloittamisen jälkeen on munan tyypistä riippuen kävellyt 2, 5, 7 tai 10 kilometriä. Suurempi kilometrimäärä munassa antaa yleensä parempia pokémoneja. Pelissä voi myös valita yhden pokémoneistaan kumppanikseen. Kun pokémon on valittu kumppaniksi, se näkyy pelaajan avatarin vieressä kartalla. Pelaajan kävellessä pokémonista riippuen 1-20 kilometrin välein pelaaja saa kyseiselle pokémonille yhden makeisen. Niitä voi käyttää pokémonin kehittämiseen ja tehostamiseen. Syksyllä 2020 peliin lisättiin suuri buddy-päivitys, joka lisäsi peliin muun muassa mahdollisuuden syöttää buddylle herkkuja, "leikkiä" sen kanssa virtuaalitodellisuudessa sekä ottaa sen kanssa valokuvia, jotka ilmestyvät laitteen galleriaan. Buddyn kanssa kerätään ystävyystasoa (engl. Friendship Level) ja sen korkeudesta riippuen buddylle voi avata erilaisia hyötytoimintoja, jotka vaikuttavat myös pelaajaan.
Pelissä pystyy ostamaan oikealla rahalla pokékolikoita (engl. PokéCoins), joilla voi ostaa pelin etenemistä hyödyttäviä asioita. Sisäistä rahaa saa myös valtaamalla pokémon-saleja.
Pelissä on myös ”pääsiäismunia” eli piilotettuja yllätyksiä. Niitä ovat muun muassa Pikachun valitseminen aloituspokémoniksi sekä Eeveen tietyn evoluution valitseminen nimeä muuttamalla.
Go Battle League
Peliin lisättiin "GO Battle League" -toiminto alkuvuodesta 2020. Toiminnossa pelaajat taistelevat toisia vastaan Pokémon-asetelmilla. Palkintoina on pokémoneja, tähtipölyä, makeisia ja teknisiä laitteita (, TM), joilla voi vaihtaa pokémonien liikkeitä.
Päivitykset
Helmikuussa 2017 peliin lisättiin muun muassa suuri määrä toisen sukupolven pokémoneja ja uusia marjoja.
Heinäkuussa 2017 peliin tulivat Raid-ottelut. Raid-otteluissa saleilla voi jopa useiden enintään 20 pelaajan kanssa taistella erittäin voimakkaita pokémoneja, eli Raid-pomovastuksia vastaan. Raid-pomovastuksen voitettuaan pelaaja voi yrittää napata sen poképallolla. Raid-pomovastukset on luokiteltu vaikeustason mukaan, jossa 1 on helpoin ja 5 on vaikein vastus, 5. tason pomon ollessa joko legendaarinen tai myyttinen pokémon.
Pelin vuosipäivän kunniaksi heinäkuussa 2017 julkaistiin ensimmäiset legendaariset pokémonit: Lugia ja Articuno
2018 vuoden kesänä peliin tuli uusi päivitys, jossa tuli vaihtokauppa, missä voi vaihtaa omia pokemonéjaan toisen kanssa, ystävät ja lahjat. Vaihtokauppa maksaa tähtipölyä ja hinta riippuu ystävyyden tasosta ja siitä onko kyseessä puuttuva, legendaarinen tai myyttinen pokémon-laji tai harvinainen erivärinen yksilö.
Vuonna 2018 peliin tuli Team Rocket GO, jota vastaan voi käydä Pokémon-tappeluita. Jos voittaa perusjäsenen tai johtajan, niin saa erilaisia palkintoja ja mahdollisuuden pyydystää Team Rocketilta pokémonin.
Vuonna 2019 pelin buddy-mekaniikkoja parannettiin, ja buddylle sai alkaa syöttää karkkeja ja sitä pystyi silittämään. Myös photobombaus-mekaniikat ja avatarin muokkaus lisättiin peliin.
Vuonna 2020 peliin lisättiin pokémonien megakehittäminen, tarrat ja etäraidausmahdollisuus. Etäraidausmahdollisuus lisättiin peliin vastauksena maailmanlaajuiseen COVID-19 pandemiaan, jotta pelaajat kykenisivät pelaamaan vapaammin, ilman tarvetta mennä muiden ihmisten läheisyyteen.
Pokémon GO Plus
thumb|left|upright|Pokémon GO Plus Pokémon GO Plus on Nintendon kehittämä Bluetooth low energy -älylaite Pokémon GO:n pelaamiseen. Laitteessa on värinähälytin ja LED-valo, joiden avulla pelaaja saa tietoa lisätyn todellisuuden ympäristöstä ilman älypuhelimen käyttöä. Laitteen valo syttyy palamaan, jos lähellä on pokémon, jolloin sen voi yrittää pyydystää nappia painamalla. PokéStopin lähellä laite värisee. Myöhemmin älypuhelinta käyttäessään pelaaja voi tarkistaa, mitä hän sai pyydystettyä. Laitteen alkuperäiseksi ilmestymispäiväksi suunniteltiin vuoden 2016 heinäkuun loppua, mutta ilmestymistä lykättiin syyskuulle 2016.
Vastaanotto
thumb|Helsingin [[Kaisaniemenpuistoon tehty kotikutoinen liikennemerkki, joka varoittaa Pokémon GO -pelaajista. ]] thumb|”Tästä löytyy [[Magmar!” Muille Pokémon GO -pelaajille post-it-lapulla roska-astiaan jätetty vinkki Tampereen Hämeenpuistossa elokuussa 2016.]]
Palkinnot
Peli on voittanut useita palkintoja eri kategorioissa.
Kuukasjärvi
Kuukasjärvi voi tarkoittaa seuraavia maantieteellisiä paikkoja:
Henkilöitä:
Hoviruoka
HoviRuoka oy on kouvolalainen elintarvikealan yritys. Yhtiön taustalla ovat kolme liikemiestä, jotka ostivat Karjaportin liiketoiminnan Kouvolassa vuonna 2011. Hoviruoka on lihapiirakoiden markkinajohtaja Suomessa.
Syksyllä 2015 Hoviruoka toi markkinoille kasvispiirakan, joka on vegaaninen vastine lihapiirakalle. Kasvispiirakassa on 304 kilokaloria ja rasvaa 14 prosenttia sataa grammaa kohti.
Mestarien liigan kauden 2007–2008 pudotuspelit
Mestarien liigan kauden 2007–2008 pudotuspelit pelattiin 19. helmikuuta – 21. toukokuuta 2008. Pudotuspelien kaikki ottelut pelattiin kaksiosaisina, paitsi finaali, joka pelattiin yksiosaisena Lužnikilla Moskovassa.
Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet joukkueet eli yhteensä 16 joukkuetta. Ensimmäisellä kierroksella samaan ottelupariin ei voinut päästä kahta joukkuetta samasta maasta. Puolivälieristä lähtien arvonta oli vapaa.
Ensimmäiset osaottelut
Neljännesvälierien ensimmäiset osaottelut pelattiin 19. ja 20. helmikuuta 2008.
Toiset osaottelut
Neljännesvälierien toiset osaottelut pelattiin 4. maaliskuuta – 11. maaliskuuta 2008.
Ensimmäiset osaottelut
Puolivälierien ensimmäiset osaottelut pelataan 1. ja 2. huhtikuuta 2008.
Toiset osaottelut
Puolivälierien toiset osaottelut pelattiin 8.-9. huhtikuuta
Ensimmäiset osaottelut
Välierien ensimmäiset osaottelut pelattiin 22.-23. huhtikuuta
Toiset osaottelut
Välierien toiset osaottelut pelattiin 29.-30. huhtikuuta
Finaali
Ottelun alkoi Moskovan sateisessa illassa Manchester Unitedin hallitsemalla pelillä. Avausmaali nähtiin, kun noin puolet ensimmäisestä puoliajasta oli pelattu; Wes Brown keskitti pallon Chelsean maalin eteen ja täysin vapaaksi jätetty Cristiano Ronaldo vei joukkueensa johtoon. Peli jatkui avausmaalinkin jälkeen Manchester Unitedin hallinnassa, kun Carlos Tevez ja Michael Carrick olivat kumpikin lähellä lisätä Manchester Unitedin johtoa. Puoliajan lopussa Manchester Unitedin puolustus menetti pallon maalin edessä, kun Edwin van der Sar kaatui märällä nurmella koettaessaan ottaa palloa vastaan. Tilanteessa Frank Lampard teki Chelsealle ensimmäisen maalin Mestarien liigan finaalihistoriassa.
Toinen puoliaika: Toisella puoliajalla Chelsea pääsi paremmin peliin mukaan ja oli pariin otteeseen hyvin lähellä maalintekoa. Chelsea ei kuitenkaan onnistunut maalinteossa. Koska peli oli toisen puoliajan päätyttyä edelleen 1-1 tasatilanteessa, ottelu vietiin jatkoajalle.
Jatkoaika: Jatkoajan ensimmäinen puoliaika pelattiin Chelsean hallinnassa, mutta toisella puoliajalla Manchester United sai jälleen paremman otteen pelistä. Jatkoajan lopussa Chelsean hyökkääjä Didier Drogba iski Manchester Unitedin puolustaja Nemanja Vidiciä kämmenellä kasvoihin. Tästä teosta tuomari nosti hänelle punaisen kortin. Yrityksistä huolimatta kumpikaan joukkueista ei onnistuntu maalinteossa, joten edessä oli 120 peliminuutin jälkeen rangaistuspotkukilpailu.
Rangaistuspotkukilpailu: Moskovan sateisessa illassa kummatkin joukkueet laukoivat onnistuneita rangaistuspotkuja Manchester Unitedin kolmanteen yritykseen asti, jolloin joukkueen tähtipelaaja Cristiano Ronaldo potkaisi pallon Chelsean maalivahti Petr Cechiä päin. Cristiano Ronaldon epäonnistuneen rangaistuspotkun jälkeen molemmat joukkueet onnistuivat rangaistuspotkuissa. Chelsea oli yhden onnistuneen rangaistuspotkun päässä ensimmäisestä Mestarien liiga -voitostaan. Chelsean kapteeni John Terry kuitenkin liukastui märällä nurmella ja epäonnistui rangaistuspotkussaan vieden ottelun äkkikuolemaan. Tällöin Manchester Unitedin maalivahti Edwin van der Sar otti Nicolas Anelkan potkaiseman pallon kiinni, ja Manchester United voitti Euroopan mestaruuden kolmannen kerran joukkueen historian aikana.
Jaffa
Jaffa (hepreaksi "kaunis") tarkoittaa ainakin seuraavia asioita:
Bistrița-Năsăud
Bistrița-Năsăud on piirikunta Romanian Transilvaniassa. Piirikunnan pääkaupunki on Bistrița. Sen pinta-ala on 5 355 km² ja siellä on noin 283 832 asukasta (vuonna 2014).
Maantiede
Piirikunnan pinta-ala on yhteensä 5 355 km². Kolmannes sen pinta-alasta on Karpaattien vuoristoa.
Bistrița-Năsăudin piirikunta rajautuu idässä Suceavan piirikuntaan, lännessä Clujin piirikuntaan, pohjoisessa Maramureșin piirikuntaan ja etelässä Mureșin piirikuntaan.
Väestö
Vuoden 2011 väestönlaskennassa piirikunnassa oli 277 861 asukasta ja sen väestötiheys oli 51 asukasta neliökilometrillä.
Piirikunnan asukkaista romanialaisia on 89,9 %, unkarilaisia 5,3 %, romaneja 4,3 % ja saksalaisia 0,1 %.
Jorma Kekki
Jorma Kekki (s. 11. huhtikuuta 1963 Helsinki) on tamperelainen runoilija ja shakinpelaaja.
Kekki voitti shakissa seitsemän joukkue-SM-sarjan kultamitalia vuosien 1984–1995 välillä ja hänelle on myönnetty FIDE-mestarin arvonimi.
Kekki on ohjannut Pikku Prinssi ja Poltettu oranssi -näytelmät ja näytellyt muun muassa Kullervon ja Quasimodon rooleja. Hän työskenteli näyttelijänä Petroskoin Kansallisessa teatterissa vuosina 1992–1993.
Kognitio
Kognitio (<, 'havaita, tunnistaa' < ’tieto’) on kognitiiviseen psykologiaan ja kognitiotieteeseen kuuluva käsite, jolla tarkoitetaan niitä mielen ilmiöitä joita voi kuvata tai selittää erilaisen tiedon ja tietojen käsittelynä. Väljemmin ymmärrettynä kognitio tarkoittaa tietokykyyn liittyvää ajattelua tai korkeampia henkisiä toimintoja, ilman informaatio-konnotaatioita ja sulkematta pois emootioita tai havaintokykyä.
Kognitiotiede on monitieteinen ala, joka on kiinnostunut kognitiosta paitsi ihmismielen yhtenä piirteenä, myös sen ilmentymismuodoista eri organismeissa ja keinotekoisissa systeemeissä. Teorioissaan ja menetelmissään kognitiotiede yhdistelee kokeellista psykologiaa, aivotutkimusta, matemaattista mallintamista ja filosofista käsitteenmuodostusta.
Afrikan tähti (albumi)
Albumi myi platinaa huhtikuussa 2013.
Kognitio
Kognitiivinen psykologia on psykologian haara tai osa-alue, jonka mielenkiinnon kohteena ovat erityisesti ihmisen kognitiiviset, eli tiedolliset toiminnot, ja tutkimusmenetelmänä usein, mutta ei aina perinteiset kokeellisen psykologian menetelmät.
Kognitiivinen neurotiede on monitieteinen tutkimusalue, joka selvittää erilaisten aivotutkimusmenetelmien avulla aivojen tiedonkäsittelyä ja kognitiivisten toimintojen hermostollista perustaa.
Afrikan tähti (albumi)
Levyllä vierailee Suora lähetys -lauluyhtye kappaleella "Veljet" ja Yona kappaleella "Tahtoisin, tahtoisin".
Örnäsetin piiri
Örnäsetin piiri sijaitsee Luulajan kunnassa Ruotsissa. Sen väkiluku on.
Kognitio
Kognitiivisia toimintoja ovat mm. erilaiset tiedon vastaanottamiseen, tallentamiseen, käsittelyyn ja käyttöön liittyvät prosessit. Havaitseminen ja tunnistaminen (esimerkiksi kyky tunnistaa värejä ja muotoja, esineitä tai kasvoja) erilaiset kielelliset toiminnot (kuten kyky tuottaa ja ymmärtää luettua tai puhuttua tekstiä), ajattelu, päättely ja ongelmanratkaisu, muistaminen ja oppiminen sisältyvät kognition käsitteen alaan ja siten kognitiotieteen ja kognitiivisen psykologian tutkimuskohteisiin.
Ihmisten välisiin eroihin kognitiivisessa suoriutumisessa on yhteydessä esimerkiksi koulutustausta, älykkyys, vireystila, ja alasidonnainen asiantuntijuus.
Kognitiivisia toimintoja voidaan harjoittaa. Kirjoittaminen ja lukeminen ovat erittäin monimutkaisia ja useasta osatekijästä koostuvia kognitiivisia kykyjä (Tosin molempiin tarvitaan myös motorisia kykyjä, kuten silmien liikuttaminen ja käsien käyttö). Kyky tuottaa koherentteja hengentuotteita, kuten puhetta tai tekstiä, voi toimia ulkopuoliselle tarkkailijalle merkkinä kognitiivisesta kyvykkyydestä. Kognitiivisia toimintoja voidaan myös väliaikaisesti tehostaa tietyillä kemiallisilla yhdisteillä. Ns. nootropiineilla väitetään olevan tällaisia vaikutuksia.
Jarno T. Karjalainen
Jarno "Jape" T. Karjalainen on suomalainen basisti. Hän soittaa muun muassa Tuure Kilpeläinen ja Kaihon Karavaani -yhtyeessä. Hän soittaa yleensä kontrabassoa.
Kognitio
Kognition ja emootioiden suhteesta ja niiden eroavaisuuksista on olemassa monia mielipiteitä. Yksi mahdollisuus on ymmärtää emootiot osana kognitiota, eri asioiden tai mahdollisuuksien arvotuksina. (Tämä kuvaustapa jättää huomiotta emootioiden kokemiseen liittyvän subjektiivisen kokemussisällön). Jos kognitio halutaan käsitteenä erottaa emootioista, on syytä muistaa että ainakin ihmismielessä kognition ja emootioiden on todettu olevan tiiviissä keskinäisessä vastavuoroisessa vuorovaikutussuhteessa. Kognitio ja emootio ovat erottamattomassa yhteistyössä ja muodostavat ihmisen psyyken.
Örnäsetin piiri
Aiheesta muualla
thumb|left|Luulajan kunnan piirit
Pausanias
Pausanias on seuraavien antiikin kreikkalaisten henkilöiden nimi:
Querétaro
Querétaro (virallinen nimi: Querétaro de Arteaga) on osavaltio Meksikossa. Sen pääkaupunki on Santiago de Querétaro, mutta siitäkin käytetään joskus nimeä Querétaro.
Querétaro rajoittuu pohjoisessa San Luis Potosíin, lännessä Guanajuatoon, idässä Hidalgoon, kaakossa Estado de Méxicoon ja lounaassa Michoacániin. Osavaltion pinta-ala on 11 684 neliökilometriä ja asukasluku noin 1,97 miljoonaa (2014).
Ragnhild Haga
Ragnhild Haga (s. 12. helmikuuta 1991 Nannestad, Norja) on norjalainen maastohiihdon olympiavoittaja. Hän edustaa seuratasolla Åsen IL -seuraa.
Arvokilpailut
Nuorten MM-kilpailuissa Otepäässä 2011 Haga voitti kultaa viiden kilometrin vapaan hiihtotavan kilpailussa ja saavutti pronssia perinteisen hiihtotavan sprintissä. Kymmenen kilometrin yhdistelmäkilpailussa hän oli yhdeksäs. Viestissä Haga oli mukana Norjan kultaa voittaneessa joukkueessa. Alle 23-vuotiaiden MM-kilpailuissa Haga voitti Liberecissä 2013 kultaa vapaan hiihtotavan 10 kilometrillä sekä 15 kilometrin yhdistelmäkilpailussa, ja Val di Fiemmessä 2014 hän saavutti hopeaa 15 kilometrin yhdistelmäkilpailussa.
Ensimmäisissä aikuisten arvokilpailuissaan Falunin MM-kilpailuissa 2015 Haga sijoittui vapaan hiihtotavan 10 kilometrillä 29:nneksi. Lahden MM-kilpailuissa 2017 hän oli 30 kilometrin vapaan hiihtotavan yhteislähtökilpailussa neljäs. Pyeongchangin olympialaisissa 2018 Haga voitti kultaa vapaan hiihtotavan 10 kilometrillä sekä viestissä kolmannen osuuden hiihtäjänä. Lisäksi hän sijoittui perinteisen hiihtotavan 30 kilometrin yhteislähtökilpailussa 12:nneksi ja 15 kilometrin yhdistelmäkilpailussa 15:nneksi. Seefeldin MM-kilpailuissa 2019 hän oli 30 kilometrin vapaan hiihtotavan yhteislähtökilpailussa kymmenes. Oberstdorfin MM-kilpailuissa 2021 hän sijoittui vapaan hiihtotavan 10 kilometrillä seitsemänneksi.
Maailmancup
Ensimmäisen maailmancup-kisansa Haga hiihti Oslossa 30 kilometrin yhteislähtökilpailussa vapaalla hiihtotavalla maaliskuussa 2010. Kisan lopputuloksissa hän sijoittui sijalle 47. Maailmancupin pisteille Haga hiihti ensimmäisen kerran Drammenin 10 kilometrin perinteisen hiihtotavan kilpailussa 19. helmikuuta 2011 oltuaan 24:s. Joulukuussa 2014 Haga sijoittui kuudenneksi Lillehammerin 3 päivän kiertueella saavuttaen samalla ensimmäisen top 10 -sijoituksensa maailmancupissa. Hän oli kiertueen osakilpailuissa parhaimmillaan viides 5 kilometrin vapaan hiihtotavan kilpailussa. Tammikuussa 2015 Haga sijoittui neljänneksi Tour de Skin kokonaiskilpailussa. Hän oli kaudella 2014–2015 viides sekä maailmancupin kokonaiskilpailussa että normaalimatkojen cupissa.
Kangosjärvi
Kangosjärvi on noin 120 asukkaan kylä Muonion kunnassa. Kylä sijaitsee 20 kilometrin päässä Muonion kirkonkylältä etelään saman nimisen järven etelärannalla.
Renaissance (yhtye)
Renaissance on englantilainen sinfonista progressiivista rockia edustava yhtye, jonka suosio oli suurimmillaan 1970-luvulla. Yhtye menestyi paremmin Yhdysvalloissa kuin kotimaassaan. Sinfonisuutta yhtyeen levyille toi muun muassa yhteistyö Royal Philharmonic Orchestran kanssa.
Englantilaisen rhythm and blues -yhtyeen The Yardbirdsin hajottua kesäkuussa 1968 yhtyeen laulaja Keith Relf ja rumpali Jim McCarty perustivat aluksi akustisen folk-duon nimeltä Together.
Renaissance-yhtyeen ensimmäiseen kokoonpanoon tulivat lisäksi basisti Louis Cennamo, kosketinsoittaja John Hawken ja laulajaksi Relfin nuorempi sisar Jane Relf. Myöhemmin yhtyeen hovisanoittajaksi saatiin Cornwallissa asuva eksentrinen runoilija Betty Thatcher, alkujaan Newsinger. Hän oli kouluaikoina tutustunut Jane Relfiin ja edelleen tämän veljeen Keithiin. Yardbirds- kokoonpanosta poiketen Keith Relf toimi kitaristina laualaen vain taustoja.
Vuonna 1969 julkaistiin yhtyeen nimeä kantanut esikoisalbumi. Yhtyeen kokoonpanossa tapahtui muutoksia, ja vuonna 1971 Jane Relfin tilalle laulajaksi tuli 24-vuotias Annie Haslam, joka oli toiminut vaatesuunnittelijana ja suorittanut jonkin verran lauluopintoja oopperalaulaja Sybil Knightin johdolla. Haslamin kuulaan lauluäänensä kerrotaan kattaneen parhaimmillaan viisi oktaavia.
Vuonna 1972 julkaistulla kolmannella albumilla Prologue mukana olivat basisti Jon Camp, kitaristi Rob Hendry, rumpali Terence Sullivan ja pianisti John Tout. Albumin nimikappale käynnistyy Frédéric Chopinin ”Vallankumousetydillä” ja siinä on muitakin vaikutteita klassisesta musiikista, kuten Bachin preludeista. Hendry jätti kuitenkin pian yhtyeen. Tilalle tuli kitaristiksi Michael Dunford, joka vastasi sittemmin suurimmaksi osaksi yhtyeen musiikista Toutin ohella.
Vuonna 1974 ilmestyi albumi Ashes Are Burning, joka nousi Yhdysvaltain albumilistalla sijalle 171. Albumilla radiosoittoon sopivia lyhyempiä kappaleita edusti ”Carpet of the Sun”. Vielä samana vuonna julkaistiin albumi Turn of the Cards. Sen päätösraita ”Mother Russia” on yhtyeen tunnetuimpia teoksia. Sen sanoitus on saanut vaikutteita Aleksandr Solženitsynin romaanista Ivan Denisovitshin päivä ja yleensäkin kirjailijan sananvapaudesta. Korkeimmillaan albumi oli Yhdysvalloissa sijalla 97.
Vuonna 1975 ilmestyi albumi Scheherazade and Other Stories, jonka avauskappaleeseen ”Trip to the Fair” John Tout on saanut vaikutteita Dmitri Šostakovitšilta. Albumi nousi Yhdysvaltain listalla sijalle 48.
Vuonna 1977 ilmestyi livetuplan jälkeen albumi Novella ja vuonna 1978 A Song for All Seasons, jolla on muun muassa kappale ”Closer Than Yesterday” sekä folk-vaikutteinen kappale "Back Home Once Again". Se on ollut televisiosarjan The Paper Lads tunnussävel ja julkaistu myös singlenä, mutta ilman suurempaa menestystä. Tässä vaiheessa yhtye oli saamassa suosiota myös kotimaassaan, mutta ns. uuden aallon myötä Renaissancen ura alkoi hiipua, vaikkakin se julkaisi vielä muutamia albumeita.
Bizarre
thumb|Bizarre Bizarre (oik. Rufus Johnson, s. 5. heinäkuuta 1976, Yhdysvallat Detroit) on yhdysvaltalainen rap-artisti. Hän on toiminut rap-artistina detroitilaisessa D12-yhtyeessä, jonka kanssa hän on tehnyt levyjä.
Johnson on perustanut oman levymerkin nimeltä Red Head Records. Hänen vaimonsa Deanna on myös muusikko ja toimii yhtyeessä Sindy Syringe.
Bizarre tunnetaan artistinimensä mukaisesti (bizarre, kummallinen) kyseenalaisilla aiheillaan varustetuista omintakeisista ja absurdeista sanoituksistaan. Hän on jakanut mielipiteitä räppäämällä mm. raiskauksesta, vammaisuudesta ja pedofiliasta. Eräässä kappaleessa hän ilmoitti murhaavansa ja raiskaavansa Justin Bieberin, aikaan jolloin teinitähti oli vielä alaikäinen.
Haley Barbour
Haley Reeves Barbour (s. 22. lokakuuta 1947 Yazoo City, Mississippi) on yhdysvaltalainen poliitikko. Hän toimi tammikuusta 2004 tammikuuhun 2012, kaksi nelivuotiskautta, Mississippin osavaltion kuvernöörinä. Hän on poliittiselta suuntaukseltaan republikaani. Barbour nousi Yhdysvalloissa kansalliseen tietouteen Mississippin kärsittyä hurrikaani Katrinasta.
New London (Connecticut)
New London on kaupunki Yhdysvaltain itärannikolla sijaitsevassa Connecticutin osavaltiossa Thames-joen suulla. Sen pinta-ala on 27,9 km² (vettä 13,5 km²) ja asukasluku 25 671. Asukkaista 63,5 % on valkoisia ja 18,5 % mustia, lisäksi 20 %:lla on latinotausta. Kaupunki on perustettu vuonna 1646 ja nimetty Ison-Britannian pääkaupungin Lontoon mukaan. Potenssilääke Viagrasta tunnetun lääkejätti Pfizerin päämaja sijaitsee kaupungissa.
Marjorie Jackson
Marjorie Jackson-Nelson (s. 13. syyskuuta 1931) on australialainen yleisurheilija, joka voitti kultamitalit 100 ja 200 metrin juoksusta vuoden 1952 kesäolympialaisissa Helsingissä. Hän toimi vuosina 2001–2007 Etelä-Australian kuvernöörinä.
Jackson syntyi Uudessa Etelä-Walesissa. Hän nai vuonna 1953 pyöräilijä Peter Nelsonin, joka kuoli leukemiaan 1977.
Kuukasjärvi (Ranua)
Kuukasjärvi on noin 130 asukkaan kylä Ranuan kunnassa Lapin maakunnassa. Se sijaitsee noin 21 kilometriä kaakkoon Ranuan kirkonkylältä Pikku Kuukasjärven rannalla ja seututien 858 varrella.